**Un vis frumos**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-apari mereu în visul meu amar

Și-mi ștergi obrazu-n fiecare noapte

Dar lasă-mă să beau înc-un pahar,

Cu lacrimile tale colorate.

Mă cerți ades' că n-am mâncat deloc,

Chiar dacă ziua-și pierde din lumină.

Dar în stomac ascund un mare foc,

Când te privesc cu sapa în grădină.

Și da, te cred când spui că pentru bani

Vom rătăci pământul în tăcere...

Vor trece poate: zile, luni sau ani...

Să căpătăm un strop de mângâiere.

Tu vei rămâne singură-n cerdac,

Cu ochii ațintiți spre zarea -albastră.

Dar anii trec, ce pot acum să fac,

Să nu mai stai măicuță la fereastră?

Eu știu că timpul e înșelător

Și mama poartă-n ea icoana vieții

Voi deveni al lumii -călător

Și te voi desena pe toți pereții.

Georgian Ionut Zamfira